Yogyakarta, 4-6-1408/24-1-'88.
Kepada Yml
Abu Tabib Wen/Ummi Makru
serta Keluarga
di
K e d i a m a n
Assalamu'laikum Wr. Wb.
Pertama-tama saya mengucapkan salam sejahtera, semoga kita semua tetap berada dalam lindungan Allah SWT; Amin. Selanjutnya, saya mengucapkan SELAMAT KHANDURI THON nanti pada 17 Jumadil Akhir 1408 Hijriyah. Sayang sekali, saya tidak dapat bersama hadir pada hari ulang tahun ini, karena saya masih berada di Yogyakarta. Mudah-mudahan saja, surat dan kiriman saya ini sudah sampai ke Rumoh Teungoh sebelum hari acara khanduri Thon. Semoga …
Pakriban hai keadaan Abu ngon Ummi akhe-akhe lawet nyoe. Mudah-mudahan bak Allah bri sabe lam sihat, lam lindongan Tuhan Po geutanyoe. Ngon do'a nibak Abu ngon Ummi, Tuhan bri dilon ka tamat sikula di Yogyakarta. Meutapi bak watei nyoe gohjeut cit ulon woe u Aceh, kareuna na urusan bacut treuk nyang gohlom seuleusoe. Sangkira hana jimat le saket kumong gaki lom lawetnyoe, mungken urusan nyang goh lheuh bacuttreuk nyan kalheuh. Bak uroe Ahad tanggai 6 Desember 1987, gaki ulon 'et tuot u miyub blah unuen nyang patah kumong lom.
Sagai hanjeut ulon duek ateuh kurusi untuk teumeutep. Asai ulon duek nyang meulipat tuot meu 15 minet, laju jibeudoh kumong. Suratnyoe ulon tep sira duek bak aleue seumet. Kalheuh ulon kirem sura t keu Ummi di P i d i e, ulon lakei beuneu-kirem on lingong ngon gapu, ulon niet teuom lom lagei uroe jeh. Hingga uroe nyoe ka 48 uroe kumong-kumong gaki patah di ulon. Keumeunyan nyang Abu bri kalheuh cit ulon tot na lhei go. Tanda-tanda saket kumong nyoe, saban that ngon tanda-tanda watei karab beureutoih/buco bak tuot uroe jeh. Nyakni siat-siat payah jak u lueng ubit. Meutiet-tiet ngon seungkou dimiyub teumpat nyang buco uroe jeh.
Sangkira toe, ka ulon langkah laju bak Abu, ulon jak muhon ubat keu saket kumong Nyoe. Bah oh puleh, ulon gisa lom u Yogya teujak peulheuh urusan nyang goh seumpurna. Meutapi Yogya ngon Aceh juoh meunurot keumampuan ekonomi keluarga ulon, maka hanya dari juoh ulon mohon tulong nibak Abu, mudah-mudahan saket kumong gaki ulon sigra puleh. Watei nyoe, asai keuneuk cok langkah sabe na tungkat sikrak lam reugam ulon. Beureukat do'a nibak Abu, Insya Allah Tuhan akan neuppeupuleh gaki ulon. Sangat that ulon mohon beureukat do'a nibak Abu di sinoe.
Abu ngon Ummi nyang mulia Nyoe na bacut kireman nibak ulon keu Abu dan Umi. Keu Abu ulon peue et ubat batuk dua boh kaca ubit. Citka ulon teupeue Abu kalheueh neujeb meploh macam ubat batok. Seubab nyan karab hana teuturi mita, kira-kira ubat mirek toh nyang goh Abu ujoe. Hingga ulon lakei bantu bak sidroe ngon ulon mahasiswa Fakultas Kedokteran Universitas Gadjah Mada Yogyakarta (karab jeut keu doto). Saudara RAHMAT nyan nyang tulong mita ubat batok nyoe keu Abu. Rahmat menyam-paikan/geupeu et saleuem ke Abu ngon Ummi, ngon ucapan: "Assalamu'alaikum..".
Mungken cit, ubat batok nyang ulon kirem nyoe, kalheuh cit Abu ujoe jeb. Bah-that beumeunan , ulon meulakei ubak Tuhan, ubat batok nyang nyoe beujitem jeut keu ubat nyang meustajeub ngon izin Po; insya Allah. Teuma keu Ummi ulon peue et ubat reumatik nan jih minyeuk param. Mungken cit ubat nyoe kalheuh Ummi pakek baroe-baroekon. Bahthat beumeunan, ulon mohon bak Nyang Po Kuasa ngon seubab ubat dari Yogyakarta nyoe, beu Allah bri saket reumatik Ummi meunyo mantong beulaju puleh; Insya Allah. Bak kutak minyeuk param 10 (sepuluh ) kaca plastik nyang ulon kirem nyoe, na dituleh cara pakek.
Laen nibak nyan, keu cuco Abu dan Ummi nyang ka/karab sikula bak SMP na ulon kirem Kamus bahasa Inggreh ubit 4 buah. Tamat etnoe dilei surat ulon keu Abu/Ummi seureuta keluarga bak kali nyoe. Salah ngon silap, tuwo-meuwo kadang rohna bak ulon karang surat nyoe, maka ulon lakei meu'ah nyang rayek that nibak Abu ngon Ummi di sinoe. Peunyaket tuwo-meuwo mantong cit gohlom got puleh di ulon. Jinoe di Yogya kana sigo jeume'at ulon pajoh lom halia/teupong halia, peuneugah Kitab Tajon Mulok nyang ulon beut watei di rumoh Teungoh nyoe uroe jeh.
Wassalamualaikum Wr. Wb. nibak ulon:
dto
Eungku Lah (Abdullah Sulaiman)
- Saleum ulon keu keluarga Abu/Ummi, syeidara ulon nyang teungoh meuubat patah di Rumoh Teungoh nyoe dan syeidara lingka nyang kayem trok langkah u rumoh nyoe; ucapan ulon:"Assalamu'alaikum..".